
Marijampolė

(Perkantysis subjektas), juridinio asmens kodas (nurodomas kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Perkantysis subjektas), ir
(Paslaugų tiekėjas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Paslaugų tiekėjas),
(jei tai ūkio subjektų grupė –atitinkami duomenys apie kiekvieną partnerį)
toliau kartu šioje paslaugų sutartyje vadinami „Šalimis“, o kiekvienas atskirai – „Šalimi“, sudarė šią paslaugų teikimo sutartį, toliau vadinamą „Sutartimi“, ir susitarė dėl toliau išvardintų sąlygų.
1. Sutarties dalykas

1.1. Sutarties dalykas yra geriamojo vandens apskaitos prietaisų keitimo paslaugos Marijampolės savivaldybės teritorijoje (toliau – Paslauga). 
1.2. Paslaugos privalo būti teikiamos vadovaujantis teisės aktų, reglamentuojančių Paslaugų atlikimą, reikalavimais. Numatomų įsigyti Paslaugų charakteristikos pateiktos techninėje specifikacijoje (Sutarties sąlygų 1 priedas).
1.3. Paslaugų tiekėjas garantuoja, kad turi visus teisės aktų nustatytus leidimus, licencijas ir pan.,  įrangą, sudaręs sutartis su trečiaisiais asmenimis, reikalingas tinkamam Sutarties vykdymui.

2. Sutarties galiojimas ir vykdymo pradžia

2.1. Paslaugos privalo būti suteiktos per 6 mėnesius nuo Sutarties sudarymo. 

3. Sutarties kaina (kainodaros taisyklės) ir mokėjimo sąlygos

3.1. Sutarties kainos apskaičiavimo būdas: fiksuoto įkainio.
3.2. Sutarties 1 (vieno) komplekto pakeitimo kaina – ............... Eur be PVM; PVM – ............. Eur; bendra kaina – ......... Eur su PVM. 
Į Sutarties kainą įeina darbo jėgos, mechanizmų ir medžiagų kaina, mokesčiai, draudimo, transportavimo ir visos kitos, Paslaugų tiekėjui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.
3.3. Sutartyje numatyta Paslaugų įkainiai/kaina negali būti keičiama visą Sutarties galiojimo laikotarpį, išskyrus atvejus, jei Sutarties galiojimo laikotarpiu Lietuvos Respublikos įstatymų ir kitų teisės aktų nustatyta tvarka pakeičiamas pridėtinės vertės mokestis. Nauji įkainiai/kaina pradedama taikyti nuo pakeisto pridėtinės vertės mokesčio dydžio patvirtinimo ir paskelbimo teisės aktų nustatyta tvarka dienos. Kaina be pridėtinės vertės mokesčio nesikeičia, keičiasi tik pridėtinės vertės mokesčio dydis. Kainų pakeitimai įforminami abiejų Šalių rašytiniu papildomu susitarimu, kuris turi būti pasiektas per 30 dienų nuo pasikeitusio pridėtinės vertės mokesčio tarifo įsigaliojimo dienos ir kuris yra neatsiejama šios Sutarties dalis. 
3.4. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.7. punkte, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.
3.5. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, naujų įkainių įsigaliojimo datą.
3.6. Perskaičiuotieji įkainiai taikomi Paslaugoms, suteiktoms po to, kai įsigalioja Šalių sudarytas susitarimas dėl įkainių perskaičiavimo. 
3.7. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM).
k – Pagal vartotojų kainų indeksą (pasirenkamas bendras „Vartojimo prekės ir paslaugos“) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.), kur
Indnaujausias– kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (pasirenkamas bendras „Vartojimo prekės ir paslaugos“).
Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“ ). Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.8. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
3.9. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
3.10. Už Paslaugas avansinis mokėjimas nenumatytas.
3.11. Paslaugų tiekėjas Sutarties vykdymo metu, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES, teikiamos Paslaugų tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis. Pateikus PVM sąskaitą faktūrą kitomis priemonėmis ar būdais, bus laikoma, kad PVM sąskaita faktūra nepateikta. Paslaugų tiekėjas PVM sąskaitoje faktūroje privalo nurodyti Sutarties datą ir numerį.
3.12. Perkantysis subjektas už Paslaugas Paslaugų tiekėjui sumoka per 30 (trisdešimt) kalendorinių dienų nuo sąskaitos faktūros už Paslaugas pateikimo Paslaugų gavėjui dienos. 

4. Sutarties įvykdymo užtikrinimas

4.1. Paslaugų tiekėjas privalo per 10 (dešimt) darbo dienų po Sutarties sudarymo pateikti Perkančiajam subjektui ne mažesnį nei 1 000 Eur Su PVM Sutarties įvykdymo užtikrinimą, atitinkantį 4.2. p. nurodytas sąlygas (toliau - Sutarties įvykdymo užtikrinimas).
4.2. Sutarties įvykdymo užtikrinimas turi būti besąlyginis, neatšaukiamas, pirmo pareikalavimo įsipareigojimas sumokėti Perkančiajam subjektui jo reikalaujamą sumą, jeigu Perkantysis subjektas pateikia mokėjimo reikalavimą ir jame nurodo, (i) kad Paslaugų tiekėjas pažeidė savo įsipareigojimą (-us) pagal Sutarties sąlygas, Techninę specifikaciją ir (ii) Paslaugų tiekėjas padarytus pažeidimus, įskaitant nesumokėtas netesybas už Prekių pristatymo vėlavimą. Laidavimo draudimo atveju draudžiamuoju įvykiu turi būti laikomas pirmasis Perkančiojo subjekto pareikalavimas sumokėti draudimo  išmoką dėl sutartinių įsipareigojimų nevykdymo. 
4.3. Sutarties įvykdymo užtikrinimas turi būti išduotas: (a) Europos Sąjungoje licencijuoto banko (garanto) arba draudimo bendrovės; arba (b) banko arba draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso; arba vietoje Sutarties įvykdymo užtikrinimo dokumento gali į UAB „Sūduvos vandenys“ (įmonės kodas 151104226) sąskaitą Nr. LT57 7044 0600 0206 3523 AB SEB banke pervesti 1 000 Eur sumą. Ši suma, per 5 (penkias) darbo dienas yra grąžinama paslaugų tiekėjui tik tinkamai įvykdžius Sutartį arba Sutarties įvykdymo užtikrinimas tapo nebereikalingas dėl kitų priežasčių. Paslaugų tiekėjui neįvykdžius savo sutartinių įsipareigojimų ar Sutartį nutraukus dėl Paslaugų tiekėjo kaltės, visa šiame punkte nurodyta į Perkančiojo subjekto sąskaitą pervesta suma yra negrąžinama. 
4.4. Sutarties įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);
4.5. Sutarties įvykdymo užtikrinimas įsigalioja banko garantijos arba draudimo bendrovės laidavimo rašto teikiamo užtikrinimo išdavimo dieną arba jame nurodytą vėlesnę dieną, tačiau ne vėliau, kaip jo pateikimo Perkančiajam subjektui dieną ir galioja ne trumpiau negu 30 (trisdešimt) dienų po numatomos Sutarties galiojimo pabaigos dienos. 
4.6. Sutarties įvykdymo užtikrinimas pateikiamas ta pačia valiuta, kokia atliekami mokėjimai. Perkančiojo subjekto sutikimu gali būti pateikiami keli daliniai Sutarties įvykdymo užtikrinimai, kurių bendra suma yra ne mažesnė, nei reikalaujama. Paslaugų tiekėjo sutartinių įsipareigojimų neįvykdymo atveju Paslaugų tiekėjas turi teisę nurodyti Perkančiajam subjektui, pagal kurį dalinį Sutarties įvykdymo užtikrinimą Perkantysis subjektas turėtų pateikti reikalavimą pirmiausiai, bet tai neriboja Perkančiojo subjekto teisės pateikti reikalavimus pagal kitus dalinius Sutarties įvykdymo užtikrinimus.
4.7. Reikalaujama pagal Sutarties įvykdymo užtikrinimą suma turi būti išmokama ne vėliau nei per 10 (dešimt) darbo dienų po Perkančiojo subjekto mokėjimo reikalavimo pateikimo garantui arba draudikui.
4.8. Jeigu likus 30 dienų iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinime nurodytas jo galiojimo terminas yra trumpesnis nei reikalaujama, Paslaugų tiekėjas privalo pratęsti Sutarties įvykdymo užtikrinimo galiojimą ir pateikti Perkančiajam subjektui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos;
4.9. Jeigu Perkantysis subjektas laiku negauna Sutarties įvykdymo užtikrinimo pratęsimą patvirtinančio dokumento, Perkantysis subjektas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Paslaugų tiekėjo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Paslaugų tiekėjas tinkamai nevykdo savo sutartinių įsipareigojimų. Tuo tikslu Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Perkančiajam subjektui jo mokėjimo reikalavime nurodytą sumą, jeigu likus 30 dienų iki Sutarties įvykdymo užtikrinimo galiojimo pabaigos nėra sudarytas Prekių perdavimo-priėmimo aktas, Paslaugų tiekėjas nepratęsė Sutarties įvykdymo užtikrinimo galiojimo termino ir (arba) nepateikė Perkančiajam subjektui tą patvirtinančio dokumento likus 14 dienų iki Sutarties įvykdymo užtikrinimo galiojimo pabaigos;
4.10. Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Perkančiajam subjektui jo mokėjimo reikalavime nurodytą sumą tiek kompensuoti Perkančiojo subjekto jau patirtoms išlaidoms dėl Paslaugų tiekėjo pažeidimų, tiek apmokėti realioms būsimoms Perkančiojo subjekto išlaidoms.
4.11. Sutarties įvykdymo užtikrinimo suma gali būti mažinama tik garanto ar draudiko išmokėtomis sumomis.

5. Šalių teisės ir pareigos
5.1.  Paslaugų tiekėjui įsipareigoja:
5.1.1. teikti Paslaugas pagal Sutartyje numatytas apimtis už Paslaugų kainą, savo rizika bei sąskaita kaip įmanoma rūpestingai bei efektyviai, ir dėti maksimalias pastangas Paslaugoms suteikti;
5.1.2. nedelsdamas raštu informuoti Perkantįjį subjektą apie bet kurias aplinkybes, kurios trukdo ar gali sutrukdyti Paslaugų tiekėjui užbaigti Paslaugų teikimą nustatytais terminais;
5.1.3. užtikrinti iš Perkančiojo subjekto Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
5.1.4. užtikrinti, kad Sutarties sudarymo momentu ir visą jos galiojimo laikotarpį Paslaugų tiekėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;
5.1.5. Perkančiajam subjektui raštu paprašius nedelsiant grąžinti visus iš jo gautus, Sutarčiai vykdyti reikalingus dokumentus;
5.1.6. Perkančiojo subjekto prašymu teikti informaciją apie Sutarties vykdymą;
5.1.7. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose. 
5.2. Paslaugų tiekėjas turi teisę:
5.2.1. gauti visą informaciją iš Perkančiojo subjekto, kuri yra būtina Paslaugų tiekėjo sutartinių įsipareigojimų įvykdymui;
5.2.2. Perkančiajam subjektui nesudarius sąlygų ar nesuteikus informacijos, būtinos Paslaugoms atlikti per nustatytus terminus, Paslaugų tiekėjas turi teisę vienašališkai nukelti Paslaugų atlikimo terminus. Paslaugų tiekėjas informuoja Perkantįjį subjektą apie Paslaugų atlikimo terminų nukėlimą rašytiniu pranešimu, kuriame nustato naujus Paslaugų atlikimo terminus. Paslaugų atlikimo terminas negali būti pratęstas mažiau nei laikotarpis per kurį nebuvo sudarytos sąlygos ar nebuvo pateikta informacija reikalinga Sutarčiai vykdyti, šį laikotarpį skaičiuojant nuo Paslaugų tiekėjo rašytinio prašymo dėl būtinos informacijos suteikimo ar sąlygų sudarymo Perkančiajam subjektui pateikimo dienos. Paslaugų atlikimo terminai nukeliami šia tvarka: i) jei dėl Perkančiojo subjekto kaltės Paslaugų atlikimas uždelsiamas iki 14 (keturiolikos) kalendorinių dienų, galutiniai Paslaugų terminai nukeliami atitinkamai uždelstam laikui; ii) jei dėl Perkančiojo subjekto kaltės Paslaugų atlikimas uždelsiamas daugiau kaip 14 (keturiolika) kalendorinių dienų, Paslaugų tiekėjas turi teisę nukelti Sutarties terminus savo nuožiūra. Galimybė Šalių rašytiniu susitarimu pratęsti Paslaugų teikimo terminus esant šiame punkte nustatytoms aplinkybėms išlieka, net ir suėjus tų Paslaugų teikimo terminui. 
5.2.3. jei dėl Perkančiojo subjekto kaltės Paslaugų atlikimas uždelsiamas daugiau kaip 60 (šešiasdešimt) kalendorinių dienų, tai laikoma pakankama priežastimi vienašališkai nutraukti Sutartį. Sutartis vienašališkai, nesikreipiant į teismą gali būti nutraukta šio punkto pagrindu, tik Paslaugų tiekėjui įspėjus Perkantįjį subjektą raštu apie aplinkybes trukdančias suteikti Paslaugas bei suteikus ne trumpesnį kaip 10 (dešimt) kalendorinių dienų terminą trūkumams pašalinti.
5.3. Perkantysis subjektas įsipareigoja:
5.3.1. Paslaugų tiekėjui per 3 (tris) darbo dienas nuo prašymo gavimo dienos suteikti informaciją bei sudaryti kitas sąlygas Sutartyje numatytoms Paslaugoms atlikti;
5.3.2. mokėti Sutarties kainą už suteiktas Paslaugas pagal šios Sutarties sąlygas;
5.3.3. priimti iš Paslaugų tiekėjo suteiktas Paslaugas (jų rezultatus) ir pasirašyti perdavimo – priėmimo aktą.
5.4. Perkantysis subjektas turi visas šios Sutarties bei Lietuvos Respublikoje galiojančių teisės aktų numatytas teises.
6. Šalių atsakomybė

6.1. Neatlikus apmokėjimo nustatytais terminais, Paslaugų tiekėjo reikalavimu Perkantysis subjektas privalo sumokėti Paslaugų tiekėjui už kiekvieną uždelstą dieną 0,02 proc. delspinigių nuo laiku neapmokėtos sumos, neviršijant 10 % bendros Sutarties kainos. 
6.2. Jei Paslaugų tiekėjas dėl savo kaltės neatlieka Paslaugų nustatytu terminu, Perkantysis subjektas turi teisę pradėti skaičiuoti 0,02 proc. dydžio delspinigius nuo neatliktų Paslaugų kainos už kiekvieną termino praleidimo dieną, neviršijant 10 % bendros Sutarties kainos. 
6.3. Perkantysis subjektas turi teisę vienašališkai nutraukti Sutartį dėl svarbių priežasčių, apie tai pranešęs Paslaugų tiekėjui raštu prieš 30 (trisdešimt) kalendorinių dienų. Šiuo atveju Perkantysis subjektas privalo sumokėti Paslaugų tiekėjui už suteiktas Paslaugas, ir atlyginti kitas protingas išlaidas, kurias Paslaugų tiekėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Perkančiojo subjekto momento.
6.4. Paslaugų tiekėjas turi teisę vienašališkai nutraukti Sutartį dėl svarbių priežasčių, apie tai pranešęs Perkančiajam subjektui prieš 30 (trisdešimt) kalendorinių dienų. Šiuo atveju Paslaugų tiekėjas privalo visiškai atlyginti Perkančiojo subjekto patirtus tiesioginius nuostolius.
6.5. Sutartis gali būti nutraukta ir kitais Lietuvos Respublikos civiliniame kodekse nustatytais pagrindais.
6.6. Nei viena iš Sutarties šalių neatsako už dalinį ar visišką prisiimtų Sutartinių įsipareigojimų nevykdymą, jei jų įvykdyti negalima dėl nenumatytų ir nuo šalių valios nepriklausančių aplinkybių (Force majeure), kurios aiškintinos Lietuvos Respublikos civilinio kodekso 6.212 str. bei 1996 m. liepos 15 d. Lietuvos Respublikos Vyriausybės nutarimo Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ prasme.
6.7. Sutarties šalis, kuri dėl Sutarties 6.6 punkte nurodytų aplinkybių negali vykdyti prisiimtų įsipareigojimų, nedelsdama, bet ne vėliau kaip per 5 (penkias) darbo dienas privalo raštu apie tai informuoti kitą sutarties šalį. Pavėluotas ar netinkamas kitos šalies informavimas ar informacijos nepateikimas, atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl ne laiku (ar netinkamo) prisiimtų sutartinių įsipareigojimų vykdymo ar nevykdymo.
6.8. Jei nurodytos aplinkybės trunka ilgiau kaip 20 (dvidešimt) dienų, Šalys tarpusavio susitarimu gali nutraukti Sutartį arba Sutartis gali būti nutraukta vienašališkai nukentėjusios šalies reikalavimu, įspėjus kitą Sutarties šalį ne vėliau kaip prieš 5 (penkias) darbo dienas.

7. Susirašinėjimas

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais ar kitais adresais, kuriuos nurodė Šalis Sutarties 16 skyriuje.
7.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 (dešimt) kalendorinių dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

8. Konfidencialumo įsipareigojimai ir duomenų apsauga

8.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardyti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
8.2. Perkantysis subjektas Paslaugų tiekėjo pasiūlymą, sudarytą Sutartį ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Paslaugų tiekėjo komercinius interesus arba turėtų neigiamą poveikį Paslaugų tiekėjų konkurencijai, skelbia viešai.
8.3.  Konfidencialumo įsipareigojimai Sutarties Šalims nustatomi vadovaujantis LR Pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 32 straipsniu.
8.4. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
8.5. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.  
8.6. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
8.7. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykių valdymui, Paslaugų tiekėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
8.8. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
8.9. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
8.10. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

9. Sutarties pakeitimai, peržiūros sąlygos, pasirinkimo galimybės

9.1. Sutarties sąlygos Sutarties galiojimo laikotarpiu gali būti keičiamos LR Pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 97 straipsnyje nustatyta tvarka. 
9.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą ir jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) kalendorinių dienų ir kitai Šaliai pateikti motyvuotą raštišką atsakymą.
9.3. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
10. Sutarties vykdymo sustabdymas

10.1. Esant svarbioms aplinkybėms, nepriklausančiomis nuo Paslaugų tiekėjo valios, dėl kurių Paslaugų tiekėjas negali vykdyti savo sutartinių įsipareigojimų ir (arba) esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Perkančiajam subjektui būtinas papildomas laikas atlikti papildomą pirkimą; ne dėl Perkančiojo subjekto kaltės vėluoja kitos Perkančiojo subjekto pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Perkantysis subjektas), Perkantysis subjektas turi teisę sustabdyti Paslaugų tiekėjo įsipareigojimų ar kurios nors jų dalies, kuri negali būti vykdoma, vykdymą. 
10.2. Atsiradus aplinkybėms, dėl kurių Paslaugų tiekėjas negali vykdyti sutartinių įsipareigojimų, Paslaugų tiekėjas apie tai nedelsdamas privalo informuoti Perkantįjį subjektą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugų tiekėjo. Išnykus aplinkybėms, trukdžiusioms Paslaugų tiekėjui vykdyti sutartinius įsipareigojimus, sustabdytų įsipareigojimų vykdymas atnaujinamas. 
10.3. Jei Paslaugų tiekėjo sutartinių įsipareigojimų vykdymas dėl priežasčių, nepriklausančių nuo Paslaugų tiekėjo, buvo sustabdytas laikotarpiui, ne trumpesniam nei 60 (šešiasdešimt) kalendorinių dienų, praėjus 60 (šešiasdešimt) kalendorinių dienų Paslaugų tiekėjas gali rašytiniu pranešimu Perkančiojo subjekto pareikalauti atnaujinti Sutarties vykdymą per 14 (keturiolika) kalendorinių dienų arba nutraukti Sutartį.
10.4. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Paslaugų tiekėjo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Paslaugų tiekėjo sutartinių įsipareigojimų įvykdymo pabaigos. 
10.5. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Paslaugų tiekėjo sutartinių įsipareigojimų įvykdymo pabaigos, Paslaugų tiekėjo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas. 
10.6. Perkantysis subjektas taip pat turi teisę sustabdyti Paslaugų ar kurios nors jų dalies teikimą, jeigu jam pagrįstai kyla įtarimų dėl tiekiamų Paslaugų kokybės ir reikia laiko patikrinti bei įsitikinti teikiamų Paslaugų kokybe. Tokiu atveju Paslaugų ar jų dalies teikimo stabdymas galimas iki 5 (penkių) darbo dienų. 
10.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą bei pridedant dokumentus, patvirtinančius sustabdymo pagrindą (jeigu tokie yra).

11. Sutarties pažeidimas

11.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
11.2. Vienai Sutarties Šaliai pažeidus Sutartį, nukentėjusioji Šalis turi teisę:
11.2.1. reikalauti kitos Šalies vykdyti sutartinius įsipareigojimus;
11.2.2. reikalauti atlyginti nuostolius;
11.2.3. reikalauti sumokėti Sutarties 6.1. arba 6.2 papunktyje nustatytus delspinigius;
11.2.4. reikalauti sumažinti kainą/įkainį, neįvykdyta ar netinkamai įvykdyta Paslaugų tiekėjo įsipareigojimų dalimi;
11.2.5. nutraukti Sutartį;
11.2.6. reikalauti Šalies grąžinti sumokėtą avansą (jei buvo numatytas)tuo atveju, kai Paslaugų tiekėjas nevykdo arba netinkamai vykdo savo įsipareigojimus.
11.2.7. taikyti kitus Lietuvos Respublikos teisės aktų nustatytus teisių gynimo būdus.
11.3. Paslaugų tiekėjas negali perleisti visų ar dalies savo įsipareigojimų pagal šią Sutartį be išankstinio raštiško Perkančiojo subjekto sutikimo.
11.4. Paslaugų tiekėjas turi nedelsdamas pranešti Perkančiajam subjektui apie bet kokius esminius Paslaugų tiekėjo asmens pasikeitimus, patvirtindamas, kad prielaidos, būtinos Sutarčiai vykdyti, nenustojo galioti.
11.5. Šioje Sutartyje esminėmis sąlygomis laikoma:
11.5.1. Sutarties dalykas;
11.5.2. Sutarties kaina/įkainis ir kainodaros taisyklės;
11.5.3. apmokėjimo sąlygos ir tvarka;
11.5.4. Paslaugų tiekėjo sutartinių įsipareigojimų vykdymo terminas (-ai);
11.5.5. subtiekėjo (-ų) keitimo tvarka;
11.5.6. Paslaugų kokybės atitikimas Sutartyje, Techninėje specifikacijoje ir/ar jos prieduose nustatytiems reikalavimams;
11.5.7. kitos sąlygos, kurias Perkantysis subjektas numato kaip esmines.

12. Sutarties galiojimas ir nutraukimas

12.1. Sutartis įsigalioja nuo sudarymo datos ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais.
12.2. Sutartis gali būti nutraukiama LR Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnyje numatytais atvejais.
12.3. Sutartis gali būti nutraukiama raštišku Šalių susitarimu.
12.4. Perkantysis subjektas, įspėjęs Paslaugų tiekėją prieš 14 (keturiolika) kalendorinių dienų, gali nutraukti Sutartį šiais atvejais:
12.4.1. kai Paslaugų tiekėjas nevykdo savo sutartinių įsipareigojimų; 
12.4.2. kai Paslaugų tiekėjas atlieka netinkamos kokybės Paslaugas ir per pagrįstai nustatytą laikotarpį neįvykdo Perkančiojo subjekto nurodymo ištaisyti netinkamai įvykdytus arba neįvykdytus sutartinius įsipareigojimus;
12.4.3. kai Paslaugų tiekėjas perleidžia Sutartį be Perkančiojo subjekto žinios; 
12.4.4. kai Paslaugų tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija; 
12.4.5. kai keičiasi Paslaugų tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis; 
12.4.6. kai Perkantysis subjektas šios Sutarties vykdymui negauna finansavimo;
12.4.7. kai Paslaugos tampa nebereikalingos.
12.5. Paslaugų tiekėjas, prieš 14 (keturiolika) kalendorinių dienų įspėjęs Perkantįjį subjektą, gali nutraukti Sutartį, jei Perkantysis subjektas dėl savo kaltės nevykdo savo sutartinių įsipareigojimų.
12.6. Jei Sutartis nutraukiama ne dėl Paslaugų tiekėjo kaltės, nutraukimo atveju Perkantysis subjektas sumoka Paslaugų tiekėjui suteiktų Paslaugų vertę iki Sutarties nutraukimo. Paslaugų tiekėjas neturi teisės į kokios nors patirtos žalos kompensaciją.
12.7. Perkantysis subjektas po Sutarties nutraukimo turi kiek galima greičiau patvirtinti patiektų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų tiekėjo skolą Perkančiajam subjektui ir Perkančiojo subjekto skolą Paslaugų tiekėjui.
12.8. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
12.9. Jei Sutartis nutraukiama Perkančiojo subjekto iniciatyva dėl Paslaugų tiekėjo kaltės, Perkančiojo subjekto patirti nuostoliai ar išlaidos išieškomi išskaičiuojant juos iš Paslaugų tiekėjui mokėtinų sumų. 

13. Subteikėjų keitimo tvarka

13.1. Sutarties vykdymo metu, kai subteikėjai netinkamai vykdo įsipareigojimus Paslaugų tiekėjui, taip pat tuo atveju, kai subteikėjai nepajėgūs vykdyti įsipareigojimų Paslaugų tiekėjui dėl iškeltos bankroto bylos, pradėtos likvidavimo procedūros ir pan. padėties, Paslaugų tiekėjas gali pakeisti subteikėjus. Apie tai jis turi informuoti Perkantįjį subjektą, nurodydamas subteikėjo pakeitimo priežastis. Gavęs tokį pranešimą, Perkantysis subjektas kartu su Paslaugų tiekėju įformina Papildomą susitarimą dėl subteikėjų pakeitimo, pasirašomu abiejų Sutarties Šalių. Šie dokumentai yra neatskiriama Sutarties dalis. Ši Sutarties sąlyga taikoma tuomet, jei pasiūlyme Paslaugų tiekėjas nurodo, kad ketina pasitelkti subteikėjus.
13.2. Paslaugų tiekėjas Sutarties galiojimo metu, suderinęs su Perkančiuoju subjektu (pateikus subteikėjo keitimo (ar papildomo subteikėjo reikalingumo)) priežastį bei gavęs Perkančiojo subjekto rašytinį sutikimą, gali keisti ar papildomai kviesti subteikėjus. Tuo atveju, naujas subteikėjas privalo pateikti Perkančiajam subjektui dokumentus, įrodančius, kad jo kvalifikacija atitinka pirkimo dokumentuose nustatytus reikalavimus. Jeigu Paslaugų tiekėjas norės pavesti subteikėjui atlikti didesnį Paslaugų teikimo kiekį nei tam subteikėjui skirtas Paslaugų teikimo kiekis buvo nurodytas pasiūlyme, prieš tai jis turės gauti Perkančiojo subjekto rašytinį sutikimą. Prieš duodamas tokį sutikimą Perkantysis subjektas turės įsitikinti ar subteikėjo kvalifikacija leidžia jam atlikti didesnį kiekį Paslaugų teikimo kiekį nei nurodyta pasiūlyme.

14. Ginčų nagrinėjimo tvarka

14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

15. Asmenys, atsakingi už sutarties vykdymą, ir kitos 
baigiamosios nuostatos

15.1	Sudarius Sutartį, tačiau ne vėliau negu Sutartis pradedama vykdyti, Paslaugų tiekėjas įsipareigoja Perkančiajam subjektui pranešti tuo metu žinomų subtiekėjų pavadinimus, kontaktinius duomenis ir jų atstovus. Perkantysis subjektas taip pat reikalauja, kad Paslaugų tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jeigu taikomos Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 96 straipsnio 5 dalies nuostatos, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai.
15.2. Pasirašius Sutartį nuo Paslaugų teikimo pradžios iki jų pabaigos Sutarties vykdymo kontrolei skiriama:
15.2.1. asmuo atsakingas už Sutarties vykdymą: ......................;
15.2.2. asmuo, atsakingas už Sutarties ir pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 94 str. 9 dalies nuostatas: .........................
15.3.  Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. 
15.4. Nė viena iš Sutarties Šalių neturi teisės perleisti savo teisių ir pareigų pagal šią Sutartį tretiesiems asmenims be raštiško kitos Šalies sutikimo, išskyrus Lietuvos Respublikos įstatymų ir kitų teisės aktų nustatytus atvejus.
15.5. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
15.6. Sutartis bus sudaryta vadovaujantis pagal tvarkos 4.4.4.1. punktą ir vykdant Sutartį taikomi aplinkosauginiai reikalavimai: Paslaugų tiekėjas turi mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamus dokumentus teikti elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes paslaugas ar darbus, taikymo tvarkos aprašo patvirtinimo“.
15.7. 1 priedas „Techninė specifikacija“;
15.8. 2 priedas; „Paslaugų tiekėjo pasiūlymas“;

16. Sutarties Šalių rekvizitai ir parašai
	
PERKANTYSIS SUBJEKTAS
	
PASLAUGŲ TIEKĖJAS


		
	Uždaroji akcinė bendrovė „Sūduvos vandenys“
Vasaros g. 7, LT – 68114 Marijampolė
Įmonės kodas 151104226	
PVM mokėtojo kodas LT511042219              
A. s. LT57 7044 0600 0206 3523                     
AB SEB bankas, banko kodas 70440
Tel. Nr.: +370 635 00 007                                      
El. paštas: info@suduvosvandenys.lt
	(nurodyti Paslaugų tiekėjo pavadinimą,
adresą, įmonės kodą,		
banko pavadinimą, kodą,		
sąskaitos numerį,		
PVM mokėtojo kodą,		
tel. numerį, el. p. adresą)	


	
Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašo:

Pareigos                                                                     Pareigos
Vardas, Pavardė                                                        Vardas, Pavardė

[pasirašyta elektroniniu parašu]                               [pasirašyta elektroniniu parašu]
            (parašas)                                                                       (parašas)      

